Милла Йовович

**Милица Богдановна Йовович**  (; ),  **Милла Йовович** кеүек билдәле **** (; 17 декабрь 1975 йыл, Киев) — Америка актрисаһы, музыкант, фотомодель һәм модельер.

## Биографияһы һәм карьераһы
Милла Йовович 1975 йылдың 17 декабрендә Киев ҡалаһында тыуған. Милланың олатаһы һәм олатаһының туғандары — Бранко һәм Богдан   Иосип Броз Титоны ҡолатыуҙа маташа. Ағалы-ҡустылы Богдан һәм Бранко дуҫтары Милита Йовович менән 1960 йылдарҙа Албаниянан Одессаға совет пароходында туристар рәүешендә  Иосип Броз Титоны асыуынан ҡасып Киевҡа  килә. Атаһы — Богич (Богдан) Йовович, Черногориянан табип; әсәһе — Логинова Галина — урыҫ; СССР һәм Америка актрисаһы. Әсәһе яғынан ата-бабалары Тула кешеләре. Бала сағында Милла  Днепропетровскта балалар баҡсаһына йөрөгән. Әсәһе Киевтан күсенгәс башлыса  Мәскәүҙә үҫкән. Милла һүҙҙәре буйынса, ул Украинала «осраҡлы» тыуған.

1980 йылда ғаилә  Лондонға, һуңынан   АҠШ-ҡа Сакраментоға күсенә, ә аҙаҡ ете ай үткәс, ғаилә  Лос-Анджелесҡа күсә. Унда әсәһе  Галина  актриса  карьераһын дауам итергә тырыша, ләкин  тел белмәүе арҡаһында уңышҡа өлгәшмәй, шуға күрә ире менән күпмелер ваҡыт улар хеҙмәтсе булып эшләй. Башлыса улар Брайан де Пальма йортонда йыйыштырыусы һәм ашнаҡсы булып эшләйҙәр. Бер аҙҙан Лос-Анджелесҡа күскәндән һуң Богич һәм Галина айырылыша. Богичтың бер нисә йылдан һуң ниндәйҙер аргентиналы ҡатын менән романы башлана һәм ошо мөнәсәбәттәр арҡаһында Милланың  аталаш ҡустыһы Марко була  (1988 йыл), ләкин  ата-әсәһе айырылышыуы арҡаһында улар һирәк осраша.

Лос-Анджелеста йәмәғәт мәктәптәренә йөрөп, Милла бик тиҙ, өс ай эсендә, инглиз телен өйрәнә, әммә мәктәптәрҙә ата-әсәһе Советтар Союзынан булғанға күрә уға барыбер насар ҡарашта булалар (һалҡын һуғыш менән бәйле). 1994 йылда Богич медицина страховкалары менән финанс  махинацияларында  ғәйепләнеп ҡулға алына һәм  20 йылға хөкөм ителә, ләкин 1999 йылда,  биш йыл ултырып, төрмәнән сығарыла (Милла һүҙҙәре буйынса, төрмә уны яҡшы яҡҡа үҙгәртеп файҙаға була). Милланың тәрбиәһе һәм башланғыс этапта шоу-бизнеста  алға китеүе менән Галина шөғөлләнә, артабан үҙе лә киноға ҡайта. 

Модель бизнесында 9 йәшенән, тәүге тапҡыр «Lei» итальян журналының тышлығында барлыҡҡа килә. Һуңыраҡ билдәле Америка фотографы Ричард Аведон уға «Mademoiselle»  журналы  өсөн фотосессия тәҡдим итә. Журнал мөхәррире моделдең йәшен белеп ҡалғандан һуң, ул Йововичтың фотоһүрәтен алырға ашыға. Тик Аведон иҫкәрткәс кенә фотоһүрәттәр тергеҙелә. Бәлиғ булмағандарҙы шоу-бизнесҡа йәлеп итеү проблемаһы бер нисә ай Америка ток-шоу һөйләшеүҙәренең предметы була. Етенсе синыф уҡыусыһы булараҡ, ун ике йәшлек Милла модель эше менән тулыһынса шөғөлләнер өсөн, мәктәпте ташлай.  1994 йылда 19 йәшендә ул АҠШ гражданы була. 

Милла Йовович «Донъяла иң онотолмаҫ ҡатын-ҡыҙҙар» Revlon реклама кампанияһында ҡатнаша.  Ул Hugo Boss, Guess, Calvin Klein менән контракт төҙөй; гонорары көнөнә 3 мең долларға етә. 1998 йылдан алып —  L Oréal рекаламаһының йөҙө. 

13 йәшендә  тәүге тапҡыр Залман Кингтың «Слияние двух лун» (1988) фильмында төшә.  15 йәшендә «Возвращение в голубую лагуну» (1991) фильмында төп ролде уйнай. 1992 йылда  «Чаплин» картинаһында Чарли Чаплиндың ҡатыны — Харис Милдредты уйнай.  «Под кайфом и в смятении» фильмын төшөрөү ваҡытында, ул эпизодик ролде уйнай, актёр Шон Эндрюс менән таныша. Улар 1992 йылдың октябрендә өйләнешә, әммә бер айҙан айырылыша.

1994 йылда Йовович үҙенең тәүге музыка «The Divine Comedy» («Божественная комедия») альбомын сығара.   Йовович үҙенең «Plastic Has Memory» төркөмө менән Европа һәм АҠШ буйлап гастролдәрҙә була.

1996 йылда ул  режиссёр Люк Бессондың фильмында ролгә кастингта ҡатнашып,  киноға әйләнеп ҡайта. Икенсе маташыуҙан һуң ул роль ала, һәм 1997 йылда  «Пятый элемент» фильмында төшә. Йыл аҙағында ул Бессонға кейәүгә сыға. 1998 йылда Йовович Спайк Лиҙың «Его игра» фильмында төшә. 1999 йылда Бессондың шул уҡ исемле фильмында  Жанна д’Арк ролен башҡара һәм ошо уҡ йылда Бессон менән айырылыша. 

2000 йылда  Берлин кинофестивален асыу тантанаһында U2 — Боно төркөмө солисының сценарийы буйынса   Йовович һәм Мел Гибсон ҡатнашлығында Вим Вендерстың «Отель „Миллион долларов“» премьераһы үтә. Картина фестивалдең  «Көмөш айыу» призын ала. 2001 йылда  Йовович Бен Стиллерҙың  «Образцовый самец» комедияһында төшә. 

Йовович модель Кармен Хоук менән бергә «Jovovich-Hawk» кейем линияһына   нигеҙ һалыусы булып тора. 2004 йылда L Oreal косметикаһын рекламалап, иң юғары хаҡ алыусы модель була. Forbes журналы рейтингы буйынса, уның килеме 10,5 млн доллар тәшкил итә (фильм төшөрөү өсөн хаҡтарҙы иҫәпкә алып). 2005 йылда Йовович Ҡырымдағы халыҡ-ара балалар лагеры  «Артектың» 80-йыллығын байрам итеүҙә ҡатнашыу өсөн Украинаға бара.

Режиссёр Пол Андерсондың алты «Обитель зла» боевигында төшә. 2006 йылдың март айында  «Ультрафиолет»   триллеры сыға.  Шул уҡ йылда  криминаль драманың сикләнгән «45-й калибр» релизы сыға.  Йововичтың рәсми сайтында Борис Акуниндың  «The Winter Queen» романы буйынса Пол Верхувен фильмында  ҡатнашыуы тураһында  иғлан ителә.  2007 йылдың 28 февралендә, Верхувен фильмдың исемен оригиналына ярашлы «Азазель» (Азазель —  боронғо йәһүдтәрҙең ышаныуҙары буйынса сүллек блесе)  тип үҙгәрәсәген хәбәр итә. Яңы исеме, уның фекере буйынса, ҡыҙыҡһындырырлыҡ.

2009 йылда «Purple Fashion» журналы өсөн эротик фотосессияла төшә, уны Марио Сорренти фотоға төшөрә.

2010 йылда  Tommy Hilfiger фирмаһынан махсус хәйриә сумкаһының йөҙө була, ул Breast Health International ассоциацияһына ярҙамға сикләнгән данала сығарыла. Ойошма ҡатын-ҡыҙҙарҙа һөт биҙҙәренең яман шеше проблемалары менән шөғөлләнә.

2010 йылда «Выкрутасы» фильмында төшә,  унда Рәсәй актёрҙары  Константин Хабенский һәм Иван Ургант менән бергә уйнай. Фильмды алға ебәреү сиктәрендә  «Прожекторперисхилтон»  шоуҙа ҡатнаша (19.02.2011).

2019 йылдың ғинуарында  «Сандэнс» фестивалендә төп ролдәрҙең береһендә Милла Йовович менән фантастик  «Райские холмы» мелодрамаһының премьераһы үтә.

## Шәхси тормошо һәм мауығыуҙары
1992 йылдың октябрь айынан  ноябрь айына тиклем актёр Эндрюс Шонда кейәүҙә була, 1997—1999 йылдарҙа — режиссёр  Люк Бессон менән никахта була.

2009 йылдың 22 августа Милла өсөнсө тапҡырға режиссёр Пол Андерсонға кейәүгә сыға,  туйҙарына тиклем   ете йыл  уның менән осраша.

Ирле-ҡатынлының өс ҡыҙы бар — Эвер Габо Андерсон  (3 ноябрь 2007), Дэшилл Иден Йовович-Андерсон (1 апрель 2015)  һәм Ошин Ларк Эллиот  Йовович-Андерсон (2 февраль 2020).

2017 йылда ваҡытынан алда бала табыу ҡурҡынысы арҡаһында йөклөлөктөң бишенсе айында ашығыс  аборт үткәрә.

Үҙенең рәсми сайтында Милла Йовович үҙ тормошонан төрлө ваҡиғалар тураһында  көндәлегенән өҙөктәр баҫтырып сығара.  Ул марихуананы легалләштереү өсөн сығыш яһай һәм  «High Times» журналының тышлығында сыға.  Милла  хәрби сәнғәт, башлыса бразилия   джиу-джитсу менән шөғөлләнә.

Милла Йовович — һулаҡай. Милланың буйы — 174 см. Ул   инглиз, серб, француз һәм рус телендә иркен һөйләшә.

Үҙе тәрбиәләнеүе хаҡында Милла былай тип билдәләй: «Мине урыҫ әсәйем тәрбиәләне, ул СССР-ҙың билдәле актрисаһы булды.  Мин уҡыған беренсе китаптар урыҫ телендә булды. Мин   рус классик театр мәктәбе мөхитендә тәрбиәләндем. Хәҙерге заман киноһы ла ошо уҡ принциптарҙа  тора. Бынан тыш, һәр саҡ минең хәтеремдә, минең тамырҙарымда урыҫ ҡаны аға».  «Purple» француз баҫмаһының Рәсәйҙән шунда иртә сығып китеп. үҙеңде рус тип иҫәпләйһеңме тигән  һорауына Милла былай яуап бирә: «Әлбиттә. Мин элеккесә урыҫса  аралашам. Ҡыҙым менән урыҫса һөйләшәм. Урыҫ телендә уға  шиғырҙар һәм хикәйәләр уҡыйым. Минең тамырҙарым бик мөһим — улар мине кем булғанмын, шулай яһаны». Актриса үҙе тураһында: «Мин — урыҫ. Мин урыҫ  ата-әсә үҫтергән, минең урыҫ дуҫтарым күп, минең иң яҡшы дуҫ ҡыҙым — урыҫ. Аңлайым, мин Америкала үҫтем, — әммә барыбер  үҙемде  урыҫ итеп тоям... һәм, әлбиттә,  Рәсәй миңә яҡын һәм ҡәҙерле. Мин урыҫ юморҙарын, урыҫтарҙың аш-һыуын, урыҫ йырҙарын, урыҫ сиркәүен яратам». Шул уҡ ваҡытта Vogue  журналының украин версияһына  интервью биргәндә  Милла үҙен украин  тип һанамауы тураһында әйтә. Милланы «украин актрисаһы» тип атаусы гәзиттәр менән килешмәй, Галина Александровна былай тип әйтә: «Минең ата-әсәм — урыҫтар, Туланан. Милла — ярым урыҫ- ярым Черногориянан, ләкин, ул үҙен сығышы буйынса урыҫ тип һанай». Милла  2017 йылда биргән  интервьюһында үҙенең Украинала тыуыуын «осраҡлы» тип иҫәпләй.

Үҙ твиттерында Йовович, үҙен православ  христианы тип атай, әммә  «мөхәббәт һәм рухланыу урын алған һәр сиркәүгә лә» йөрөй алыуын әйтә.

Музыка, рәсем яратыуын билдәләй, сәнғәт тарихы менән ҡыҙыҡһына. Шулай уҡ аш-һыу әҙерләргә ярата, Америкала урыҫ аҙыҡ-түлектәрен һатып ала һәм  «бөтә урыҫ ҡатын-ҡыҙҙары кеүек», күп ваҡытын кухняла үткәрә.

## Фильмографияһы

## Дискография

## Бүләктәре һәм номинациялары

## Иҫкәрмәләр

## Һылтанмалар

* 
* Неофициальный российский сайт
* 

### Интервью

* Интервью «Газете»: «Я мечтаю сыграть Анну Ахматову», 11 апреля 2005.
* Интервью с Галиной Логиновой // «Трибуна», 2006.
* Интервью с Галиной Галкиной и Мариной Устиновой  // журнал ELLE Россия, 10-2010